இட நெருக்கடி, பஞ்சம், மோதல்கள் ஆகியவற்றின் போது மனித இனத்தின் இடப்பெயர்வு ஏற்பட்டிருக்கிறது. இதில் இன்னொரு கோணமும் உள்ளது. மத்திய ஆசியாவுக்கு இந்தியாவில் இருந்தும்கூட இடப்பெயர்வு ஏற்பட்டிருக்கலாம் என்றும் ஆய்வுக்கட்டுரைகள் உள்ளன (e.g. Roma gypsies of Europe). உலகின் வேறு சில இடங்களுக்கும் இந்திய மரபணுக்கூறுகளுக்கும் இருக்கும் தொடர்புகள் பற்றிய ஆய்வுக்கட்டுரைகளும் உள்ளன. R1a மக்கள் ஸ்டெப்பி புல்வெளிகளில் இருந்து இந்தியாவுக்குள் வந்ததாகச் சொல்கிறார்கள். அதே சமயம் மத்தியத்தரைக்கடல் பகுதி தொடர்பாக ஒரு மரபணு அடையாளம் உண்டு (J). அதுவும் இந்தியாவுக்குள் கணிசமாகக் காணப்படுகிறது.